----

----

I Teave

Komisjon

----

Euroopa Keskpanga poolt peamistel refinantseerimistoimingutel rakendatav intressimäär: (1)

2,05 % 1. juuni 2005

Euro vahetuskursid (2)

1. juuni 2005

(2005/C 135/01)

1 euro= 

----

(1)  Kurss kohaldatud viimastele tomingutele, mis on sooritatud enne osutatud kuupäeva. Muutuva intressimääraga pakkumismenetluse puhul on tegemist marginaalse intressimääraga.

(2)

Allikas: EKP avaldatud viitekurss.

----

----

Teatatud koondumise aktsepteering

(Toimik nr COMP/M.3768 — BBVA/BNL)

(2005/C 135/02)

(EMPs kohaldatav tekst)

27. aprill 2005 otsustas komisjon mitte vastu seista ülalmainitud koondumisele ning kuulutada see vastavaks ühisturu nõuetega. Käesolev otsus on tehtud nõukogu määruse (EÜ) nr 139/2004 artikli 6(1)(b) alusel. Täielik otsuse tekst on kättesaadav vaid inglise ning avaldatakse peale seda kui dokumendist on kustutatud kõik võimalikud ärisaladused. Otsus on kättesaadav:

----

----

Teatatud koondumise aktsepteering

(Toimik nr COMP/3774 — Pirelli/DB Real Estate/Investitori Associati/La Rinascente-UPIM)

(2005/C 135/03)

(EMPs kohaldatav tekst)

27. aprill 2005 otsustas komisjon mitte vastu seista ülalmainitud koondumisele ning kuulutada see vastavaks ühisturu nõuetega. Käesolev otsus on tehtud Nõukogu määruse (EÜ) nr 139/2004 artikli 6(1)(b) alusel. Täielik otsuse tekst on kättesaadav vaid itaalia ning avaldatakse peale seda kui dokumendist on kustutatud kõik võimalikud ärisaladused. Otsus on kättesaadav:

----

----

Teatavate Korea Vabariigist pärit kombineeritud ehitusega külmikute-sügavkülmikute importi käsitleva dumpinguvastase menetluse algatamise teadaanne

(2005/C 135/04)

Komisjon on vastavalt nõukogu määruse (EÜ) nr 384/96 (1) (edaspidi “algmäärus”) artiklile 5 saanud kaebuse, milles väidetakse, et Korea Vabariigist (edaspidi “vaatlusalune riik”) pärit kombineeritud ehitusega külmikute-sügavkülmikute impordil esineb dumping ning see tekitab olulist kahju ühenduse tootmisharule.

1.   Kaebus

Kaebuse esitas 18. aprillil 2005. aastal Whirlpool (edaspidi “kaebuse esitaja”) ühenduse tootjate nimel, kelle toodang moodustab olulise osa, käesoleval juhul üle 90 % ühenduse kombineeritud ehitusega külmikute-sügavkülmikute kogutoodangust.

2.   Toode

Väidetav dumpingtoode on Korea Vabariigist pärit kombineeritud ehitusega külmik-sügavkülmik mahutavusega üle 400 liitri, millel on vähemalt kaks kõrvutiasetsevat välisust (edaspidi “vaatlusalune toode”) ning mis tavaliselt kuulub CN-koodi ex8418 10 91 alla. CN- kood on esitatud ainult teavitamise eesmärgil.

3.   Väidetav dumping

Väide, et Korea Vabariigi puhul esineb dumping, põhineb omamaiste hindade alusel määratud normaalväärtuse võrdlusel vaatlusaluse toote ühendusse eksportimise hindadega.

Selle põhjal on arvutatud dumpingumarginaal märkimisväärne.

4.   Väidetav kahju

Kaebuse esitaja on esitanud tõendeid, et vaatlusaluse toote import Korea Vabariigist on üldjuhul suurenenud nii absoluutarvudes kui turuosa seisukohalt.

Väidetakse, et lisaks muudele tagajärgedele on imporditud vaatlusaluse toote kogused ja hinnad avaldanud negatiivset mõju ühenduse tööstusharu turuosale, müüdud kogustele ja hinnatasemele, ning selle tulemuseks on ühenduse tootmisharu üldise tulemuslikkuse ja finantsolukorra oluline halvenemine.

5.   Menetlus

Pärast nõuandekomiteega konsulteerimist leidis komisjon, et kaebus on esitatud ühenduse tootmisharu poolt või selle nimel ning menetluse algatamise õigustamiseks on piisavalt tõendeid, ning seega algatab käesolevaga algmääruse artikli 5 alusel uurimise.

5.1.   Dumpingu ja kahju kindlaksmääramise menetlus

Uurimisel määratakse kindlaks, kas Korea Vabariigist pärit vaatlusalune toode on dumpingtoode ning kas dumping on tekitanud kahju.

a)   Küsimustikud

Uurimise seisukohast vajalike andmete saamiseks saadab komisjon küsimustikud ühenduse tootmisharule ja ühenduse tootjate ühendustele, Korea Vabariigi eksportijatele/tootjatele, eksportijate/tootjate ühendustele, importijatele, kaebuses nimetatud importijate ühendustele ning asjaomase ekspordiriigi ametiasutustele.

Igal juhul peaksid kõik pooled võtma viivitamata ning hiljemalt käesoleva teadaande lõike 6 punktis a sätestatud tähtaja jooksul, faksi teel komisjoniga ühendust, et saada teada, kas nad on kaebuses loetletud, ning taotlema vajadusel küsimustikku, tingimusel et käesoleva teadaande lõike 6 punktis b sätestatud tähtaega kohaldatakse kõigi huvitatud isikute suhtes.

b)   Teabe kogumine ja poolte ärakuulamine

Kõigil huvitatud pooltel palutakse teha teatavaks oma seisukohad, esitada muud kui küsimustikuga hõlmatud teavet ja esitada tõendusmaterjali. Komisjon peab saama sellise teabe ja tõendusmaterjalid käesoleva teadaande lõike 6 punktis b sätestatud tähtaja jooksul.

Peale selle võib komisjon huvitatud pooled ära kuulata, kui nad esitavad taotluse, milles on toodud konkreetsed põhjused, miks nad tuleks ära kuulata. Taotlus tuleb esitada käesoleva teatise lõike 6 punktis c sätestatud tähtaja jooksul.

5.2.   Ühenduse huvide hindamise menetlus

Vastavalt algmääruse artiklile 21 ja juhul, kui väidetav dumping ja selle tekitatud kahju on põhjendatud, tehakse otsus, kas dumpinguvastaste meetmete vastuvõtmine ei ole vastuolus ühenduse huvidega. Seepärast võivad ühenduse tootmisharu, importijad, neid esindavad ühendused, kasutajate esindajad või tarbijaid esindavad organisatsioonid käesoleva teadaande lõike 6 punktis b sätestatud üldtähtaja jooksul endast teatada ja komisjonile teavet esitada, tingimusel et nad tõendavad, et nende tegevusala ja vaatlusaluse toote vahel on objektiivne seos. Isikud, kes on toiminud kooskõlas eelmise lausega, võivad taotleda, et nad ära kuulataks, esitades käesoleva teadaande lõike 6 punktis c sätestatud tähtaja jooksul konkreetsed põhjused, miks nad tuleks ära kuulata. Tuleks märkida, et igasugust artikli 21 kohaselt esitatud teavet võetakse arvesse üksnes siis, kui see esitatakse koos faktiliste tõenditega.

6.   Tähtajad

a)   Küsimustiku taotlemine

Kõik huvitatud pooled peaksid taotlema küsimustikku niipea kui võimalik, ent hiljemalt 15 päeva jooksul pärast käesoleva teadaande avaldamist Euroopa Liidu Teatajas.

b)   Pooltele endast teatamiseks, et esitada küsimustiku vastuseid ja mis tahes muud teavet

Kõik huvitatud pooled, kes soovivad, et nende märkusi uurimise käigus arvesse võetaks, peavad endast komisjonile teatama ning esitama oma seisukohad ja küsimustiku vastused või mis tahes muu teabe 40 päeva jooksul pärast käesoleva teadaande avaldamist Euroopa Liidu Teatajas, kui ei ole sätestatud teisiti. Tähelepanu juhitakse asjaolule, et enamiku algmääruses sätestatud menetlusõiguste kasutamine sõltub sellest, kas kõnealune pool on endast teatanud eespool nimetatud ajavahemiku jooksul.

c)   Ärakuulamine

Peale selle võivad kõik huvitatud pooled sama 40 päevase tähtaja jooksul taotleda komisjonilt ärakuulamist.

7.   Kirjalikud esildised, küsimustiku vastused ja kirjavahetus

Kõik huvitatud poolte esildised ja taotlused tuleb esitada kirjalikult (mitte elektroonilisel kujul, kui ei ole sätestatud teisiti) ning need peavad sisaldama huvitatud poole nime, aadressi, e-posti aadressi, telefoni- ja faksi- ja/või teleksinumbrit. Kõik kirjalikud esildised, sealhulgas käesolevas teadaandes nõutud teave, küsimustiku vastused ja kirjavahetus, mida huvitatud pooled käsitlevad konfidentsiaalsena, peavad olema märgistatud sõnaga “Piiratud” (2) ning vastavalt algmääruse artikli 19 lõikele 2 peab nendega olema kaasas mittekonfidentsiaalne versioon, millel on märge “Kontrollimiseks huvitatud isikutele”.

Komisjoni postiaadress:

8.   Koostööst hoidumine

Kui mõni huvitatud pool ei võimalda juurdepääsu vajalikule teabele või ei esita vajalikku teavet ettenähtud tähtaja jooksul või märkimisväärselt takistab uurimist, võib vastavalt algmääruse artiklile 18 nii negatiivsed kui ka positiivsed esialgsed või lõplikud järeldused teha kättesaadavate faktide põhjal.

Kui selgub, et huvitatud pool on esitanud ebaõiget või eksitavat infot, jäetakse selline info arvesse võtmata ning võidakse toetuda kättesaadavatele faktidele. Kui huvitatud pool ei tee koostööd või teeb seda üksnes osaliselt ning kui järeldused põhinevad seetõttu kättesaadavatel faktidel vastavalt algmääruse artiklile 18, võib tulemus olla talle ebasoodsam, kui see oleks olnud tema koostöö korral.

9.   Uurimise ajakava

Uurimine viiakse vastavalt algmääruse artikli 6 lõikele 9 lõpule 15 kuu jooksul pärast käesoleva teadaande Euroopa Liidu Teatajas avaldamise kuupäeva. Vastavalt algmääruse artikli 7 lõikele 1 võidakse ajutised meetmed kehtestada hiljemalt üheksa kuud pärast käesoleva teadaande avaldamist Euroopa Liidu Teatajas.

----

(1)EÜT L 56, 6.3.1996, lk 1. Määrust on viimati muudetud nõukogu määrusega (EÜ) nr 461/2004 (ELT L 77, 13.3.2004, lk 12).

(2)  See tähendab, et dokument on üksnes sisekasutuseks. Seda kaitstakse vastavalt Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artiklile 4. See on konfidentsiaalne dokument vastavalt nõukogu määruse (EÜ) nr 384/96 (EÜT L 56, 6.3.1996, lk 1) artiklile 19 ja GATT 1994 VI artikli rakendamist käsitleva WTO lepingu (dumpinguvastane leping) artiklile 6.

----

----

Arhitektuurialased diplomid, tunnistused ja muud kvalifikatsiooni tõendavad dokumendid, mida liikmesriigid vastastikku tunnustavad

(2005/C 135/05)

(Teatiste 2004/C 322/02, 29. detsember 20041 ajakohastamine (1))

Käesolevaga esitatakse arhitektuurialaste diplomite, tunnistuste ja muude kvalifikatsiooni tõendavate dokumentide nimekiri, mis on koostatud vastavalt nõukogu 10. juuni 1985. aasta direktiivile 85/284/EMÜ (diplomite, tunnistuste ja muude arhitektuurialast kvalifikatsiooni tõendavate dokumentide vastastikuse tunnustamise ja asutamisõiguse ja teenuste osutamise vabaduse tulemusliku rakendamise hõlbustamiseks võetavate meetmete kohta) (2) artiklile 7.

Allpool loetletud diplomeid tuleb Euroopa Liidu liikmesriikides tunnustada nende õpilaste puhul, kes alustasid oma arhitektuurialaseid õpinguid 1988/89. õppeaastal. Enne 1988/89. õppeaastat arhitektuurialaseid õpinguid alustanud õpilaste puhul tuleb tunnustada diplomeid, mis on loetletud:

Direktiivis 85/384/EMÜ sätestatakse ka muude arhitektuurialast kvalifikatsiooni tõendavate dokumentide tunnustamine. Need on loetletud direktiivi artiklites 5, 11a, 12 ja 14.

Teabe käesoleva nimekirja ajakohastamiste kohta avaldab komisjon perioodiliselt vastavalt direktiivi artikli 7 lõikele 2.

----

(1)ELT C 322, 29.12.2004.

(2)EÜT L 223, 21.8.1985.

(3)  Austria, Soome ja Rootsi puhul direktiivi 85/384/EMÜ, muudetud ühinemisaktiga, artiklis 11 mainitud diplomid koos samuti 1988/89 õppeaastal ja enne 1998/99 õppeaastat alanud kursustega. Küprose, Tšehhi Vabariigi, Eesti, Ungari, Läti, Leedu, Malta, Poola, Slovakkia ja Sloveenia puhul direktiivi 85/384/EMÜ, muudetud ühinemisaktiga, artiklis 11 mainitud diplomid koos enne 2007/2008. õppeaastat alanud kursustega.

(4)EÜT L 376, 31.12.1985.

(5)EÜT L 27, 1.2.1986.

(6)  Diese Diplome sind je nach Dauer der durch sie abgeschlossenen Ausbildung gemäss Artikel 4 Absatz 1 Unterabsatz 1 oder 2 der Richtlinie 85/384/EWG anzuerkennen.

(7)  The diploma and degree courses in architecture of the universities, schools and colleges of art should have met the requisite threshold standards as laid down in Articles 3 and 4 of Directive 384/85/EEC and in Criteria for validation published by the Validation Panel of the Royal Institute of British Architects and the Architects Registration Board.

EU nationals who possess the Royal Institute of British Architects Part I and Part II certificates, which are recognised by ARB as the competent authority, are eligible. Also EU nationals who do not possess the ARB-recognised Part I and Part II certificates will be eligible for the Certificate of Architectural Education if they can satisfy the Board that their standard and length of education has met the requisite threshold standards of Articles 3 and 4 of the Directive and of the Criteria for validation.

----

EUROOPA MAJANDUSPIIRKOND

EFTA järelevalveamet

----

Sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes antud nõukogu määruse (EMÜ) nr 1408/71 artikli 5 kohane deklaratsioon

(2005/C 135/06)

ISLAND

----

----

Norra teatis, mis on esitatud vastavalt süsivesinike geoloogilise luure, uurimise ja tootmise lubade andmis- ning kasutamistingimusi käsitlevale Euroopa Parlamendi ja nõukogu 30. mai 1994. aasta direktiivile 94/22/EÜ

Kutse Norra mandrilava tsooni naftatootmislitsentside taotlemiseks — 2005. aastaks kindlaksmääratud piirkonnad

(2005/C 135/07)

Norra nafta ja energeetikaministeerium esitab süsivesinike geoloogilise luure, uurimise ja tootmise lubade andmis- ning kasutamistingimusi käsitleva Euroopa Parlamendi ja nõukogu 30. mai 1994. aasta direktiivi 94/22/EÜ artikli 2 lõike 2 punkti a kohaselt kutse Norra mandrilava tsooni naftatootmislitsentside taotlemiseks.

Naftatootmislitsentside taotlused tuleb esitada aadressil:

30. septembriks 2005.

Norra mandrilava tsooni naftatootmislitsentsid 2005. aastaks kindlaksmääratud piirkondade jaoks on plaanitud välja anda 2005. aasta detsembris.

Täpsemat teavet saab nafta ja energeetikaministeeriumist telefonil: + 47 22 24 63 33.

----

----

TEADE

2. juunil 2005 ilmub Euroopa Liidu Teatajas C 136 A “Ühtne köögiviljakultuuride sordileht — 23. tervikväljaande 3. lisa”.

Euroopa Liidu Teataja tellijad saavad nimetatud numbri tasuta vastavalt oma Euroopa Liidu Teataja tellimuse eksemplaride arvule ja keeleversioonile. Tellijatel palutakse lisatud tellimisblankett korrektselt täita, märkides ka tellimuse registreerimisnumbri (kood, mis on igal sildil vasakul ja algab O/...), ja saata lisatud aadressil. Seda Euroopa Liidu Teatajat on võimalik saada tasuta ühe aasta jooksul alates selle väljaandmise kuupäevast.

Kõik teised saavad seda Euroopa Liidu Teatajat tellida tasu eest ükskõik millisest meie müügikontorist (vt pöördel).

Nimetatud Euroopa Liidu Teatajat — nagu kõiki Euroopa Liidu Teatajaid (L, C, CA, CE) — saab tasuta sirvida Internetis aadressil http://europa.eu.int/eur-lex/lex.

----